Nýju fisvinnslulínurnar verða settar upp í húsnæði Brim , áður HB Grandi , á Norðurgarði á Granda í Reykjavík , en meðan á uppsetningunni stendur verður vinnslan flutt í Fiskvinnslu Kamba í Hafnarfirði sem Brim hefur nýlega fest kaup á . Fjárfesting Brims á þremur nýjum hátæknivinnslulínum nemur um þremur milljörðum króna en loka þarf fiskvinnslu fyrirtækisins á Norðurgarði á Granda í Reykjavík um nokkra mánuði á næsta ári vegna uppsetningarinnar að því er Morgunblaðið greinir frá . Vinnslubúnaðurinn er keyptur af Marel . Á mánudaginn bárust fregnir af því að Brim hefði gert samning um kaup á Fiskvinnslunni Kambi hf. og útgerðarfélaginu Grábrók ehf . Kambur rekur útgerð og fiskvinnslu í Hafnarfirði og Grábrók gerir einnig út frá Hafnarfirði . Á meðan framkvæmdir standa yfir við Norðurgarð mun vinnsla Brims færast til Hafnarfjarðar . „ Kambur er nýbúinn að kaupa glænýja tæknivædda vinnslulínu frá Völku sem er með nýjustu vatnsskurðarvélinni og er að ná mjög góðum árangri , “ segir Guðmundur í samtali við Morgunblaðið . „ Við erum búin að taka ákvörðun um að við ætlum að standast samkeppni við erlendar fiskvinnslur sem hafa verið að kaupa mikið magn á fiskmörkuðum . Kambur er með eina línu . Við munum setja þrjár nýjar línur upp úti á Granda . Þetta verður eitt fullkomnasta fiskvinnsluhús í heimi . “ Í kjölfar uppsetningarinnar á búnaðinum sem Fiskifréttir greinir ítarlega frá , hefur félagið til lengri tíma áætlanir um að nota fiskvinnslu Kambs í ákveðna sérvinnslu . Guðmundur segir einu leiðina til að auka samkeppnishæfni íslenskrar fiskvinnslu gegn evrópskri sem búi við allt annað rekstrarumhverfi sé með mikilli tækni . Hann býst við að starfsfólki muni fækka en hafa betra starfsöryggi í framhaldinu . Hér má lesa helstu fréttir um málefni HB Granda og Brim síðan um það leiti sem Guðmundur keypti í félaginu :